Cuneiform Tablet CCT 2 48 (BM 113438)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma a-šùr-re-ṣí-ma KÙ.BABBAR ù KÙ.GI ša a-na ḫa-nu-nu sà-ḫa-a a-lá-bi₄-im ù PÚZUR-a-šùr a-na a-šé-e-em ša-a-mì-im ta-dí-nu-ma KÙ.BABBAR ù KÙ.GI a-na li-bi₄ ma-tim ú-šé-ri-bu-ma a-ší-a-am qá-sú-nu lá iṣ-ba-at-ma 2 ma-na 14 GÍN KÙ.GI a-lá-bu-um ú PÚZUR-a-šùr ú-šé-ṣí-ú-nim-ma a-na-kam É DUMU um-mì-a-nim lá ša ša-ḫa-ṭim a-šar ta-šu-ru i-ba-ší ú a-lá-bu-um ù PÚZUR-a-šur a-na ší-tí KÙ.BABBAR ù KÙ.GI ta-ú-ri-im a-na li-bi₄ ma-tim i-tù-ru-ú a-dí 5 u₄-me-e i-tù-ru-nim-ma PÚZUR-a-šur a-ṣé-ri-kà a-ṭá-ra-dam-ma za-ku-sà ú-ba-lá-kum a-na-kam um-ma ḫa-nu-nu ù za-ḫa-ma iš-tù-ma i li-bi₄ ma-tim a-ší-a-am qá-tum lá i-ṣa-áb-tù-ú i-na na-aq-ri-bi₄-ma a-ší-ú-um i-ba-ší KÙ.BABBAR ù KÙ.GI šé-bi₄-il₅-ma a-ší-a-am ni-lá-qé-ma a-ṣé-er a-wi-lim nu-šé-ba-al a-šur-{d}UTU-ši i-ib-ri ḫa-nu-nu a-na ḫu-ra-ma-im ma-sé-er-ma a-ší-um a-lu-ḫu-sà-dí-a lá e-ra-áb a-sú-re-e a-ší-a-am a-lu-ḫu-sà-dí-a-e-em e i-dí-nu-ma li-bi₄ DAM.GÀR e im-ra-aṣ mì-li-ik té-er-tí-kà mì-li-ik